ນັກວິເຄາະ ວາງເປົ້າໝາຍ ສຳລັບທຸກຝ່າຍ ໃນກອງປະຊຸມ ສຸດຍອດ ສຫລ ເກົາຫຼີເໜືອ
ທ່ານ ກິລເບີດ ຣອສແມັນ ຈາກສະຖາບັນ ຄົ້ນຄວ້ານະໂຍບາຍ ການຕ່າງປະເທດ ກ່າວວ່າ ທ່ານ ກິມ ຈົງ ອຶນ ມີເປົ້າ ໝາຍທີ່ຊັດເຈນ ໃນຄວາມຄິດຂອງລາວ.
ກອງປະຊຸມສຸດຍອດ ລະຫວ່າງ ສະຫະລັດແລະເກົາຫຼີເໜືອ ທີ່ຖືກສະເໜີຈັດຂຶ້ນນັ້ນ, ສຳລັບຕອນນີ້ແລ້ວ, ມັນກໍຍັງເປັນພຽງຂໍ້ສະເໜີ ຢູ່ ໃນລາຍການສຳພາດ “Plugged in ກັບນາງ ເກຣຕ້າ ແວນ ຊັສເຕີເຣັນ (Greta Van Susteren)” ຂອງວີໂອເອ ໃນ ສັບປະດານີ້, ບັນດານັກວິເຄາະເວົ້າວ່າ ໃນຂະນະທີ່ການວາງແຜນງານແລະຈັງຫວະ ເວລາຂອງການເຈລະຈາ ແມ່ນຍັງບໍ່ທັນແນ່ນອນເທື່ອນັ້ນ, ຄວາມກະ ຈ່າງແຈ້ງຂອງ ຄວາມກ້າວໜ້າອັນແທ້ຈິງ ສຳລັບທຸກຝ່າຍທີ່ເຂົ້າຮ່ວມກໍຍັງບໍ່ແນ່ນອນເຊັ່ນກັນ ນັກ ຂ່າວວີໂອເອ ໂຣເບີດ ຣາຟາແອລ “Robert Rafaelle” ມີລາຍງານເພີ່ມເຕີມ, ເຊິ່ງ ພຸດທະສອນ ຈະນຳລາຍລະອຽດມາສະເໜີທ່ານ ໃນອັນດັບຕໍ່ໄປ ຄວາມພະຍາຍາມຂອງສາກົນ ເພື່ອເຮັດໃຫ້ ເກົາຫຼີເໜືອ ເຂົ້າຮ່ວມໃນໂຕະເຈລະຈາ ກ່ຽວກັບ ໂຄງການນິວເຄລຍ ແລະ ໄພຂົ່ມຂູ່ທີ່ເຂົາເຈົ້າໄດ້ກໍ່ໃນແຫຼມ ເກົາຫຼີ ແລະ ໄກ ອອກໄປກວ່ານັ້ນ, ແມ່ນມີຄວາມເຄັ່ງຕຶງຂຶ້ນກວ່າເກົ່າ ໃນສອງສາມສັບປະດາທີ່ຜ່ານ ມາ ລຸນຫຼັງທີ່ທຳນຽບຂາວ ໄດ້ປະກາດວ່າ ປະທານາທິບໍດີ ດໍໂນລ ທຣຳ ຈະພົບປະກັບຜູ້ ນຳ ເກົາຫຼີເໜືອ ທ່ານ ກິມ ຈົງ ອຶນ ນັ້ນ, ເກົາຫຼີເໜືອ ແມ່ນບໍ່ໄດ້ຮັບຮູ້ຢ່າງເປັນທາງ ການ ກ່ຽວກັບ ການພົບປະດັ່ງກ່າວນັ້ນ ໃນໄລຍະຫຼາຍວັນທີ່ຜ່ານມາ ບັນດາຕົວແທນຈາກ ສະຫະລັດ, ຍີ່ປຸ່ນ, ເກົາຫຼີໃຕ້ ແລະ ເກົາຫຼີເໜືອ ໄດ້ເຈລະຈາກັນ ໃນປະເທດ ຟິນແລນ, ສວີເດັນ ແລະ ນະຄອນ ແຊນ ແຟຣນຊິສໂກ ຂອງ ສະຫະລັດ ເພື່ອສ້າງແຜນງານສຳລັບການເຈລະຈາດັ່ງກ່າວ ທ່ານ ກິລເບີດ ຣອສແມັນ “Gildbert Rozman” ຈາກສະຖາບັນຄົ້ນ ຄວ້ານະໂຍບາຍ ການຕ່າງປະເທດກ່າວວ່າ ທ່ານ ກິມ ຈົງ ອຶນ ມີເປົ້າໝາຍທີ່ຊັດເຈນໃນຄວາມຄິດຂອງ ລາວ ທ່ານ ກິລເບີດ ຣອສແມັນ ກ່າວວ່າ “ລາວຢາກໄດ້ການຮັບຮູ້ວ່າ ເກົາຫຼີເໜືອ ເປັນດັ່ງ ກັບປະເພດຂອງລັດທີ່ເທົ່າທຽມກັນ ແລະເພື່ອທີ່ຈະເຮັດໃຫ້ເປັນແນວນັ້ນ ລາວຕ້ອງ ຮັກສາອາວຸດນິວເຄລຍຂອງລາວໄວ້, ຫຼື ມີສາຍພົວທີ່ໜ້າມະຫັດສະຈັນບາງຢ່າງ ເຊິ່ງ ທົ່ວພາກພື້ນຮັບຮູ້ວ່າ ເກົາຫຼີເໜືອ ເປັນມະຫາອຳນາດທີ່ແຂງແກ່ນ, ເຊິ່ງຈະໄດ້ຮັບ ການຕອບແທນຢ່າງຫຼວງຫຼາຍ ສະນັ້ນລາວຈຶ່ງຢາກຈະປັບອະນາຄົດຂອງແຫຼມ ເກົາ ຫຼີ ແລະ ຄວາມດຸ່ນດ່ຽງຂອງອຳນາດທີ່ຖືກຕ້ອງໃນເອເຊຕາເວັນອອກສຽງເໜືອ ເພື່ອ ຮັກສາລະບອບການປົກຄອງຂອງລາວໄວ້ ແລະ ເຮັດໃຫ້ລາວມີອິດທິພົນ ” ນັກຂ່າວວີໂອເອພະແນກພາສາເກົາຫຼີ ນາງ ຄອນນີ ຄິມ “Connie Kim” ກ່າວວ່າ ມາດຕະການລົງໂທດຂອງອົງການສະຫະປະຊາຊາດ ໄດ້ບັງຄັບໃຫ້ ທ່ານ ກິມ ຈົງ ອຶນ ພິຈາລະນາການເຈລະຈາ, ເຊິ່ງມີຜົນມາຈາກຖະແຫຼງການຫຼ້າສຸດຂອງທ່ານ ກິມ ທີ່ວ່າທ່ານ “ມີຄວາມຍິນດີທີ່ຈະເຈລະຈາ” ກັບລັດຖະບານ ໂຊລ ນາງ ຄອນນີ ຄິມ ກ່າວວ່າ “ລາວໄດ້ສະເໜີການໄກ່ເກຍສັນຕິພາບຕໍ່ ເກົາຫຼີໃຕ້, ແຕ່ ໃນເວລາດຽວກັນ ລາວກໍໄດ້ຂົ່ມຂູ່ ສະຫະລັດ ວ່າປຸ່ມລະເບີດນິວເຄລຍຂອງລາວ ແມ່ນຍັງມີໄວ້ໃຫ້ພິຈາລະນາຢູ່, ເຊິ່ງລາວຄົງຢາກຈະສ້າງຄວາມແຕກແຍກລະຫວ່າງ ພັນທະມິດສອງປະເທດນັ້ນ ແລະ ໄດ້ຮັບການຫຼຸດຜ່ອນຕໍ່ມາດຕະການລົງໂທດ ” ທ່ານ ຈອນ ເລັນໂຈສກີ ແມ່ນປະທານຂອງສະຖາບັນການເມືອງໂລກ ທ່ານກ່າວວ່າ ສະຫະລັດ ຄວນພະຍາຍາທີ່ຈະປ່ຽນແນວຄິດປະຊາຊົນຂອງທ່ານ ກິມ ທີ່ເຂົາເຈົ້າໄດ້ ຍິນມາຫຼາຍທົດສະວັດແລ້ວ ທ່ານ ຈອນ ເລັນໂຈສກີ ກ່າວວ່າ “ຂ້າພະເຈົ້າຄິດວ່າ ພວກເຮົາຕ້ອງເລີ່ມຄິດບໍ່ພຽງແຕ່ ກ່ຽວກັບ ການສ້າງສາຍພົວພັນກັບລັດຖະບານ ເກົາຫຼີເໜືອ ເທົ່ານັ້ນ ພວກເຮົາຕ້ອງ ຄິດ ກ່ຽວກັບ ການສ້າງສາຍພົວພັນກັບປະຊາຊົນ ເກົາຫຼີເໜືອ ນີ້ແມ່ນການທູດສາ ທາລະນະ ແລະ ນັ້ນກໍໝາຍຄວາມເຖິງການເຊື່ອມຕໍ່ກັບເຂົາເຈົ້າ, ມັນໝາຍຄວາມວ່າ ໃຫ້ເຂົາເຈົ້າຮູ້ວ່າພວກເຮົາເປັນຫ່ວງ ກ່ຽວກັບ ເລື່ອງສິດທິມະນຸດຂອງເຂົາເຈົ້າ, ວ່າ ພວກເຮົາບໍ່ແມ່ນຜີມານ ຄືລະບອບການປົກຄອງນັ້ນໄດ້ເຮັດໃຫ້ເຮົາເປັນ ” ທ່ານ ກິລເບີດ ຣອສແມັນ ກ່າວວ່າ ບໍ່ວ່າການເຈລະຈາຈະກາຍເປັນຈິງຫຼືບໍ່ນັ້ນ, ຄວາມຄາດຫວັງຕ່າງໆ ແມ່ນບໍ່ຄວນຖືກເວົ້າອອກມາ ທ່ານ ກິລເບີດ ຣອສແມັນ ກ່າວວ່າ “ຄົນຜູ້ທີ່ມີຄວາມຫວັງວ່າ ການພົບປະຄັ້ງນີ້ຈະໃຫ້ ຄຳຕອບທີ່ແທ້ຈິງນັ້ນ, ຂ້າພະເຈົ້າຄິດວ່າ ມັນເປັນຄວາມຄິດໃນແງ່ບວກຫຼາຍໂພດ ສິ່ງທີ່ພວກເຮົາສາມາດຄາດຫວັງໄດ້ແທ້ໆກໍ ແມ່ນພວກເຮົາເລີ່ມຂະບວນການຂອງ ການເຈລະຈາທີ່ ເກົາຫຼີເໜືອ ໄດ້ສັນຍາ ກ່ຽວກັບ ບາງຢ່າງ ແລະ ໄດ້ສັນຍາທີ່ຈະດຳ ເນີນໄປໜ້າ ແລະ ແລ້ວປະເທດອື່ນໆຄື ຈີນ, ຣັດເຊຍ, ຍີ່ປຸ່ນ, ເກົາຫຼີໃຕ້ ຈຶ່ງເຂົ້າຮ່ວມ ເພື່ອພະຍາຍາມປັບປຸງຂະບວນການນີ້, ແລະ ເກົາຫຼີເໜືອ ກໍຈະພະຍາຍາມເລືອກ ຄວາມແຕກຕ່າງ, ໂດຍເພັ່ງເລັງໃສ່ສິ່ງທີ່ແຕ່ລະປະເທດຕ້ອງການ, ເພື່ອຄວາມໄດ້ປຽບ ມັນອາດຟັງຄືພວກເຮົາໃກ້ຈະປົດອາວຸດນິວເຄລຍໄດ້, ແຕ່ພວກເຮົາຍັງຫ່າງໄກຈາກ ມັນຫຼາຍ ” ໃນສັບປະດາທີ່ຜ່ານມາ, ທີ່ປຶກສາດ້ານຄວາມປອດໄພແຫ່ງຊາດ ສະຫະລັດ ທ່ານ H R ແມັກມາສເຕີ ໄດ້ກ່າວວ່າ ວໍຊິງຕັນ ມີ “ຄວາມມຸ່ງໝັ້ນ” ທີ່ຈະດຳເນີນນະໂຍາຍ ກ່ຽວກັບ ການສ້າງຄວາມກົດດັນສູງສຸດຕໍ່ ເກົາຫຼີເໜືອ ເພື່ອປົດອາວຸດນິວເຄລຍນັ້ນ